Diari Oficial de la Generalitat Valenciana


Sumari del DOGV 8862, del 21-07-2020 (2020/5834)

RESOLUCIÓ de 14 de juliol de 2020, del director general de Desenvolupament Rural, sobre la necessitat d'ampliar, de manera extraordinària per la situació derivada de la Covid-19, el termini de presentació de sol·licituds de pagament de les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023 al sector vitivinícola espanyol (sol·licituds 2019, pagaments 2020).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5834


Data del document
:   14-07-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 14 de juliol de 2020, del director general de Desenvolupament Rural, sobre la necessitat d'ampliar, de manera extraordinària per la situació derivada de la Covid-19, el termini de presentació de sol·licituds de pagament de les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023 al sector vitivinícola espanyol (sol·licituds 2019, pagaments 2020). [2020/5834]  
L'excepcional situació provocada per la Covid-19 ha suposat que Espanya patisca una crisi sanitària amb un impacte econòmic i social sense precedents. Davant aquesta extraordinària situació i per a fer front a aquesta, el Govern d'Espanya va decretar l'estat d'alarma mitjançant el Reial decret 463/2020, de 14 de març, modificat pel Reial decret 476/2020, de 27 de març, el Reial decret 487/2020, de 10 d'abril, el Reial decret 492/2020, de 24 d'abril, el Reial decret 514/2020, el Reial decret 537/2020, de 22 de maig, i finalment pel Reial decret 555/2020, de 5 de juny, pel qual es prorroga l'estat d'alarma.  
  
La disposició addicional tercera del Reial decret 463/2020, de 14 de març, en la redacció que en fa el Reial decret 465/2020, de 17 de març, va establir la suspensió dels termes i la interrupció dels terminis de totes les entitats que formen el sector públic segons el que regula la Llei 39/2015, d'1 d'octubre.  
El Reial decret 537/2020, de 22 de maig, en la disposició derogatòria única estableix que amb efectes des de l'1 de juny de 2020, queda derogada la disposició addicional tercera del Reial decret 463/2020, de 14 de març.  
Per Resolució de 5 de desembre de 2018, del director de l'Agència Valenciana de Foment i Garantia Agrària (AVFGA), es convoquen les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023 al sector vitivinícola espanyol (FEAGA 2020).  
Per Resolució de 2 d'agost de 2019, del director general de Desenvolupament Rural, es concedeixen les ajudes al sector vitivinícola de la Comunitat Valenciana per a la promoció en mercats de tercers països recollides en el Programa de suport 2019-2023 al sector vitivinícola espanyol (sol·licituds 2019 i pagaments 2020).  
El punt 2 de l'apartat quart d'aquesta última resolució esmentada disposa que la data de 31 de maig de 2020 és l'establida com a termini màxim de presentació dels documents que acrediten i justifiquen la realització de les activitats subvencionades.  
Considerant les especials circumstàncies provocades per la situació generada per la crisi sanitària, així com la confusió generada per la interrupció de termes i terminis i per al benefici de l'administrat, amb la finalitat d'evitar al màxim els perjudicis que d'això puguen derivar-se.  
  
Vista la proposta de resolució formulada per la subdirectora general de Desenvolupament Rural, Qualitat Alimentària i Producció Ecològica, resolc:  
  
Ampliar, de manera extraordinària per la situació derivada de la Covid-19, el termini màxim per a la presentació de la documentació justificativa corresponent de les ajudes concedides per Resolució de 2 d'agost de 2019, del director general de Desenvolupament Rural, fins al 20 de juliol de 2020.  
  
València, 14 de juliol de 2020.- El director general de Desenvolupament Rural (p. d. Acord 13.09.2011; DOGV 6629, 13.10.2011): David Torres García.